Belgias provisoriske regjering

Belgias provisoriske regjering () satt ved makten fra 26. september 1830 til 25. februar 1831.

Historie 
Commission administrative (Den administrative kommisjonen) ble opprettet 24. september 1830 som følge av oppstanden i Brüssel og den militære konflikten mellom Det forente kongeriket Nederlandene og belgiske revolusjonære styrker. Den ble 26. september 1830 omdannet til Gouvernement provisoire de la Belgique (Belgias provisoriske regjering).

Dets utøvende organ, Comité central du Gouvernement provisoire de la Belgique (Sentralkomitéen til Belgias provisoriske regjering), ble etablert 28. september 1830 og utropte Belgia som selvstendig stat 4. oktober 1830.

Den provisoriske regjeringen hadde både utøvende og lovgivende makt fram til 10. november 1830, da Congrès national (Nasjonalkongressen) møttes for første gang. Nasjonalkongressen utnevnte en regent 25. februar 1831 og den provisoriske regjeringen ble oppløst.

Se også 
Liste over Belgias statsoverhoder

Referanser 

Belgisk politikk
1830-årene i Belgia